Propunere de REGULAMENT AL PARLAMENTULUI EUROPEAN ŞI AL CONSILIULUI privind anumite proceduri de punere în aplicare a Acordului de stabilizare și de asociere dintre Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte (text codificat) /* COM/2014/0394 final - 2014/0199 (COD) */





EXPUNERE DE MOTIVE 1. În contextul unei Europe a cetăţenilor, Comisia acordă o mare importanţă simplificării şi clarităţii dreptului Uniunii în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite. Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori în mod substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte. Prin urmare, claritatea şi transparenţa dreptului depind şi de codificarea legislaţiei adeseori modificată. 2. La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a dispoziţiilor acestora, serviciile responsabile ar trebui să codifice textele la intervale şi mai scurte. 3. Concluziile preşedinţiei Consiliului European de la Edinburgh, din decembrie 1992, au confirmat aceste imperative[2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică. Codificarea trebuie realizată respectând cu stricteţe procedura normală de adoptare a actelor Uniunii. Întrucât nici o modificare de substanţă nu poate fi introdusă în actele care fac obiectul codificării, Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată. 4. Obiectul prezentei propuneri este codificarea Regulamentului (CE) nr. 153/2002 al Consiliului din 21 ianuarie 2002 privind anumite proceduri de punere în aplicare a Acordului de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, precum și a Acordului interimar dintre Comunitatea Europeană și Fosta Republică Iugoslavă a Macedoniei[3]. Noul regulament se substituie diverselor acte care îi sunt încorporate[4]; prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare. 5. Prezenta propunere de codificare a fost elaborată pe baza unei consolidări prealabile, în 22 de limbi oficiale, a textului Regulamentului (CE) nr. 153/2002 şi a actelor care l-au modificat, efectuată prin intermediul unui sistem informatic, de către Oficiul pentru Publicaţii al Uniunii Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa II la regulamentul codificat. ê 153/2002 (adaptat) 2014/0199 (COD) Propunere de REGULAMENT AL PARLAMENTULUI EUROPEAN ŞI AL CONSILIULUI privind anumite proceduri de punere în aplicare a Acordului de stabilizare și de asociere dintre Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte (text codificat) PARLAMENTUL EUROPEAN ŞI CONSILIUL UNIUNII EUROPENE, având în vedere Tratatul Ö privind funcţionarea Uniunii Europene Õ, în special articolul Ö 207 alineatul (2) Õ , având în vedere propunerea Comisiei Europene, după transmiterea proiectului de act legislativ către parlamentele naţionale, având în vedere avizul Comitetului Economic şi Social European[5], hotărând în conformitate cu procedura legislativă ordinară, întrucât: ê (1) Regulamentul (CE) nr. 153/2002 al Consiliului[6] a fost modificat de mai multe ori şi în mod substanţial[7]. Este necesar, din motive de claritate şi de raţionalizare, să se codifice respectivul regulament. ê 153/2002 considerent 1 (adaptat) (2) Un Acord de stabilizare și de asociere între Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte Ö („ASA”), Õ semnat la Luxemburg la 9 aprilie 2001 Ö şi intrat în vigoare la 1 aprilie 2004 Õ. ê 153/2002 considerent 3 (adaptat) (3) Este necesar să se stabilească procedurile de punere în aplicare a anumitor dispoziții ale Ö ASA Õ. ê 153/2002 considerent 4 (adaptat) (4) Ö ASA Õ stipulează faptul că anumite produse originare din fosta Republică iugoslavă a Macedoniei pot fi importate în Ö Uniune Õ, în limita contingentelor tarifare, cu drepturi vamale reduse. În consecință, ar trebui să se stabilească dispozițiile privind calcularea nivelurilor reduse ale acestor drepturi vamale. ê 153/2002 considerent 5 (adaptat) (5) Ö ASA Õ precizează produsele care pot beneficia de aceste măsuri tarifare, volumele respective (precum și creșterile acestora), drepturile care se aplică, perioadele de aplicare și toate celelalte criterii de eligibilitate. ê 153/2002 considerent 7 (adaptat) (6) În vederea simplificării și a garantării publicării, în termenele prevăzute, a regulamentelor privind aplicarea contingentelor tarifare Ö ale Uniunii Õ , ar trebui să i se permită Comisiei, asistată de comitetul instituit în conformitate cu articolul 229 din Regulamentul (UE) nr. 1308/2013 al Parlamentului European și al Consiliului[8], să adopte regulamente de instituire a contingentelor tarifare aplicabile produselor pe bază de carne de tăuraș („baby beef”) și să asigure administrarea acestora. ê 153/2002 considerent 8 (adaptat) (7) Ar trebui să se prevadă adoptarea de către Comisie, asistată de comitetul instituit în conformitate cu articolul 285 din Regulamentul (UE) nr. 952/2013 al Parlamentului European și al Consiliului[9], a regulamentelor de instituire și de asigurare a administrării contingentelor tarifare care pot fi acordate în urma negocierilor privind noile concesii tarifare, în conformitate cu articolul 29 din Ö ASA Õ. ê 153/2002 considerent 9 (8) Se recomandă suspendarea totală a drepturilor în cazul în care regimul preferențial este reprezentat de aplicarea drepturilor ad valorem egale sau mai mici de 1 % sau a drepturilor specifice egale sau mai mici de 1 euro. ê 37/2014 art.1 şi anexa pct. 8 (adaptat) (9) Punerea în aplicare a clauzelor bilaterale de salvgardare din Ö ASA Õ necesită condiții uniforme de adoptare a măsurilor de salvgardare. Măsurile respective ar trebui adoptate în conformitate cu Regulamentul (UE) nr. 182/2011 al Parlamentului European și al Consiliului[10]. (10) Comisia ar trebui să adopte acte de punere în aplicare imediat aplicabile atunci când, în cazuri justificate în mod corespunzător privind circumstanțe excepționale și grave în sensul articolului 37 alineatul (4) litera (b) și al articolului 38 alineatul (4) din Ö ASA Õ, acestea sunt necesare din motive imperioase de urgență, ê 153/2002 (adaptat) ADOPTĂ PREZENTUL REGULAMENT: Articolul 1 Obiect Prezentul regulament Ö stabileşte Õ un anumit număr de proceduri de adoptare a modalităților concrete de aplicare a diferitelor dispoziții ale Acordului de stabilizare și de asociere dintre Comunitățile Europene și statele lor membre, pe de o parte, și fosta Republică iugoslavă a Macedoniei, pe de altă parte Ö „ASA” Õ. ê 37/2014 art.1 şi anexa pct. 8 alin. 1 (adaptat) Articolul 2 Concesii privind carnea de tăuraș („baby-beef”) În conformitate cu procedura de examinare menționată la articolul 12 alineatul (4) din prezentul regulament, Comisia adoptă norme detaliate de punere în aplicare a articolului 27 alineatul (2) din Ö ASA Õ privind contingentele tarifare aplicate produselor din carne de tăuraș („baby-beef”). ê 37/2014 art.1 şi anexa pct. 8 alin. 3 (adaptat) Articolul 3 Concesii suplimentare În cazul în care se acordă concesii suplimentare pentru produsele pescărești, în limitele contingentelor tarifare, în temeiul articolului 29 din Ö ASA Õ, Comisia adoptă norme detaliate de punere în aplicare a concesiilor tarifare în conformitate cu procedura de examinare menționată la articolul 12 alineatul (4) din prezentul regulament. ê 153/2002 (adaptat) Articolul 4 Reduceri tarifare (1) Sub rezerva alineatului (2), rata drepturilor preferențiale se rotunjește la prima zecimală inferioară. (2) Atunci când calculul ratei drepturilor preferențiale efectuat Ö în temeiul Õ alineatului (1) are ca rezultat una dintre ratele următoare, dreptul preferențial în cauză este asimilat unei scutiri: (a) 1 % sau mai puțin în cazul drepturilor ad valorem; sau (b) 1 euro sau mai puțin pentru fiecare sumă, în cazul drepturilor specifice. ê 37/2014 art.1 şi anexa pct. 8 alin. 5 Articolul 5 Adaptări tehnice Modificările și adaptările tehnice aduse normelor detaliate de punere în aplicare adoptate în temeiul prezentului regulament, care sunt necesare ca urmare a modificărilor aduse codurilor din Nomenclatura combinată și subdiviziunilor TARIC sau care rezultă în urma încheierii unor noi acorduri, protocoale, schimburi de scrisori sau a altor acte între Uniune și fosta Republică iugoslavă a Macedoniei, se adoptă în conformitate cu procedura de examinare menționată la articolul 12 alineatul (4). ê 3/2003 art. 1 (adaptat) Articolul 6 Clauză de salvgardare generală și clauză de penurie (1) În cazul în care un stat membru cere Comisiei să ia măsuri în conformitate cu articolele 37 și 38 din Ö ASA Õ, acesta furnizează toate justificările necesare în sprijinul cererii sale. ê 3/2003 art. 1 (adaptat) è1 37/2014 art. 1 şi anexa pct. 8 alin. 6 (2) În cazul în care Comisia, la cererea unui stat membru sau din proprie inițiativă, consideră că sunt îndeplinite condițiile prevăzute la articolele 37 și 38 din Ö ASA Õ: (a) informează statele membre de îndată cu privire la aceasta, în cazul în care acționează din proprie inițiativă sau, în cazul în care acționează la cererea unui stat membru, în termen de cinci zile lucrătoare de la data primirii cererii; (b) consultă comitetul Ö menționat la articolul 12 alineatul (3) Õ cu privire la măsurile propuse; (c) simultan, informează fosta Republică iugoslavă a Macedoniei și îi notifică deschiderea consultărilor în cadrul Comitetului de stabilizare și de asociere prevăzut la articolul 37 alineatul (4) și articolul 38 alineatul (3) din Ö ASA Õ; (d) comunică, în același timp, Comitetului de stabilizare și de asociere toate informațiile necesare în vederea consultărilor Ö prevăzute la litera (c) Õ. (3) è1 La încheierea consultărilor Ö prevăzute la alineatul (2) litera (c) Õ și dacă nicio altă înțelegere nu se dovedește posibilă, Comisia poate decide, în conformitate cu procedura de examinare menționată la articolul 12 alineatul (4) din prezentul regulament fie să nu acționeze, fie să adopte măsurile corespunzătoare prevăzute la articolele 37 și 38 din Ö ASA Õ. ç Această decizie este notificată de îndată Consiliului; de asemenea, decizia este notificată și Comitetului de stabilizare și de asociere. Această de decizie se aplică de îndată. ê 37/2014 art. 1 şi anexa pct. 8 alin. 6 (adaptat) (4) Consultările din cadrul Comitetului de stabilizare și asociere Ö prevăzute la alineatul (2) litera (c) Õ, se consideră a fi finalizate la 30 de zile după notificarea menționată la alineatul (2). ê 37/2014 art. 1 şi anexa pct. 8 alin. 7 (adaptat) Articolul 7 Circumstanțe excepționale și grave În cazul unor circumstanțe excepționale și grave, în sensul articolului 37 alineatul (4) litera (b) și al articolului 38 alineatul (4) din Ö ASA Õ , Comisia poate lua măsuri imediate în conformitate cu articolele 38 și 39 din Ö ASA Õ, în conformitate cu procedura de examinare menționată la articolul 12 alineatul (4) din prezentul regulament, sau în cazuri de urgență, la articolul 12 alineatul (5) din prezentul regulament. În cazul în care este sesizată printr-o cerere a unui stat membru, Comisia adoptă o decizie în termen de cinci zile lucrătoare de la primirea cererii. ê 3/2003 art. 1 (adaptat) Articolul 8 Clauză de salvgardare aplicabilă produselor agricole și produselor pescărești Fără a aduce atingere procedurilor prevăzute la articolele 6 și 7, măsurile necesare pentru produsele agricole sau pentru produsele pescărești luate în temeiul articolelor 30 sau 37 din Ö ASA Õ sau a dispozițiilor prevăzute de anexe privind aceste produse sau din Protocolul nr. 3 pot fi adoptate în conformitate cu procedurile prevăzute de normele relevante privind organizarea comună a piețelor agricole sau a piețelor pescuitului și acvaculturii sau de dispozițiile specifice adoptate în temeiul articolului Ö 352 Õ din tratat și aplicabile produselor obținute prin transformarea produselor agricole sau a produselor pescărești, sub rezerva respectării condițiilor prevăzute la articolul 30 din Ö ASA Õ sau la articolul 37 alineatele (3), (4) și (5) din Ö ASA Õ. Articolul 9 Dumping În cazul în care o practică este susceptibilă de a justifica aplicarea, de către Ö Uniune Õ , a măsurilor prevăzute la articolul 36 alineatul (1) din Ö ASA Õ, instituirea măsurilor antidumping se decide în conformitate cu dispozițiile prevăzute de Regulamentul (CE) 1225/2009[11] și cu procedura prevăzută la articolul 36 alineatul (2) din Ö ASA Õ. Articolul 10 Concurența ê 37/2014 art.1 şi anexa pct. 8 alin. 8 (adaptat) (1) În cazul în care o practică poate justifica aplicarea, de către Uniune, a măsurilor prevăzute la articolul 69 din Ö ASA Õ, Comisia, după examinarea cazului din proprie inițiativă sau la cererea unui stat membru, decide dacă o astfel de practică este compatibilă cu Ö ASA Õ. În cazul în care este necesar, Comisia adoptă măsuri de salvgardare în conformitate cu procedura de examinare menționată la articolul 12 alineatul (4) Ö din prezentul regulament Õ , cu excepția cazurilor de ajutoare care cad sub incidența Regulamentului (CE) nr. 597/2009 al Consiliului[12], când se iau măsuri în conformitate cu procedurile prevăzute în Ö acel Õ regulament. Măsurile se iau numai în condițiile prevăzute la articolul 69 alineatul (5) din Ö ASA Õ. ê 3/2003 art. 1 (adaptat) (2) În cazul în care o practică este susceptibilă să justifice aplicarea împotriva Ö Uniunii Õ, de către fosta Republică iugoslavă a Macedoniei, a unor măsuri luate în temeiul articolului 69 din Ö ASA Õ, Comisia, după examinarea cazului, decide dacă această practica este compatibilă cu principiile enunțate în Ö ASA Õ. În cazul în care este necesar, Comisia ia deciziile corespunzătoare pe baza criteriilor rezultate din aplicarea articolelor 101, 102 și 107 din tratat. Articolul 11 Fraudă sau lipsă de cooperare administrativă (1) În sensul interpretării articolului 42 din Ö ASA Õ, prin lipsa cooperării administrative necesare pentru verificarea dovezii de origine se înțelege, în special: (a) lipsa de cooperare administrativă, cum ar fi faptul de a nu comunica numele și adresa unor autorități vamale sau a unor organisme guvernamentale însărcinate cu eliberarea și controlul certificatelor de origine, de a nu furniza specimene ale ștampilelor utilizate pentru autentificarea acestor certificate sau, după caz, de a nu actualiza aceste informații; (b) lipsa repetată de măsuri sau adoptarea sistematică de măsuri neadecvate pentru verificarea originii produselor și a respectării cerințelor prevăzute de Protocolul nr. 4 la Ö ASA Õ, precum și pentru identificarea sau prevenirea încălcărilor regulilor de origine; (c) refuzul repetat Ö de a efectua Õ sau întârzierea nejustificată în a efectua, la cererea Comisiei, verificarea ulterioară a dovezii de origine și de a comunica la timp rezultatele verificării; (d) refuzul repetat Ö de a acorda Õ sau întârzierea nejustificată în a acorda o autorizație care să permită efectuarea unor misiuni de cooperare administrativă și de anchetă în fosta Republică iugoslavă a Macedoniei cu scopul de a verifica autenticitatea documentelor sau exactitatea informațiilor cerute pentru acordarea tratamentului preferențial prevăzut de Ö ASA Õ sau care să permită efectuarea sau inițierea anchetelor necesare pentru identificarea sau prevenirea încălcărilor regulilor de origine; (e) nerespectarea în mod repetat a Protocolului nr. 5 privind asistența administrativă reciprocă în domeniul vamal în măsura în care această nerespectare este relevantă pentru aplicarea dispozițiilor privind comerțul ale Ö ASA Õ. (2) În cazul în care Comisia apreciază, pe baza informațiilor furnizate de un stat membru sau din proprie inițiativă, că sunt îndeplinite condițiile prevăzute la articolul 42 din Ö ASA Õ: (a) informează Consiliul cu privire la aceasta; (b) organizează de consultări cu fosta Republică iugoslavă a Macedoniei pentru a găsi o soluție corespunzătoare, în conformitate cu Ö articolul 42 din ASA Õ. De asemenea, Comisia poate: (a) solicita statelor membre să ia măsurile de prevenire necesare pentru apărarea intereselor financiare ale Ö Uniunii Õ; (b) publica o comunicare în Jurnalul Oficial al Ö Uniunii Õ Europene prin care să arate că există o îndoială legitimă cu privire la respectarea dispozițiilor privind aplicarea articolului 42 din Ö ASA Õ. ê 37/2014 art. 1 şi anexa pct. 8 alin. 9 (adaptat) (3) În așteptarea găsirii unei soluții satisfăcătoare pentru cele două părți în cadrul consultărilor prevăzute la alineatul (2) Ö primul paragraf litera (b) Õ, Comisia este autorizată să adopte alte măsuri pe care le consideră corespunzătoare în conformitate cu articolul 42 din Ö ASA Õ, precum și cu procedura de examinare menționată la articolul 12 alineatul (4) din prezentul regulament. ê 37/2014 art. 1 şi anexa pct. 8 alin. 10 (adaptat) Articolul 12 Procedura comitetului (1) În sensul articolului 2, Comisia este asistată de Comitetul Ö de gestionare a organizării comune a piețelor agricole Õ instituit prin articolul 229 din Regulamentul (UE) nr. 1308/2013. Respectivul comitet este un comitet în sensul Regulamentului (UE) nr. 182/2011. (2) În sensul articolului 4, Comisia este asistată de Comitetul Codului Vamal instituit prin articolul 285 din Regulamentul (CE) nr. 952/2013. Respectivul comitet este un comitet în sensul Regulamentului (UE) nr. 182/2011. (3) În sensul articolelor 6, 7, 10 şi 11, Comisia este asistată de Comitetul pentru măsuri de salvgardare instituit prin articolul 4 alineatul (1) din Regulamentul (CE) nr. 260/2009 al Consiliului[13]. Respectivul comitet este un comitet în sensul Regulamentului (UE) nr. 182/2011. (4) În cazul în care se face trimitere la prezentul alineat, se aplică articolul 5 din Regulamentul (UE) nr. 182/2011. (5) În cazul în care se face trimitere la prezentul alineat, se aplică articolul 8 din Regulamentul (UE) nr. 182/2011, coroborat cu articolul 5. ê 3/2003 art. 1 (adaptat) Articolul 13 Notificare Comisia Ö efectuează Õ, în numele Ö Uniunii Õ, notificările către Consiliul de stabilizare și de asociere și Comitetul de stabilizare și de asociere Ö, astfel cum suntÕ prevăzute de Ö ASA Õ. ê Articolul 14 Abrogare Regulamentul (CE) nr. 153/2002 se abrogă. Trimiterile la regulamentul abrogat se interpretează ca trimiteri la prezentul regulament şi se citesc în conformitate cu tabelul de corespondenţă care figurează în anexa II. ê 153/2002 (adaptat) Articolul 15 Intrare în vigoare Prezentul regulament intră în vigoare Ö în a douăzecea zi de Õ la data publicării în Jurnalul Oficial al Ö Uniunii Õ Europene. ê Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, Pentru Parlamentul European Pentru Consiliu Preşedintele Preşedintele [1] COM(87) 868 PV. [2] A se vedea anexa 3 din partea A a susmenţionatelor concluzii. [3] Înscrisă în programul legislativ pentru 2014. [4] A se vedea anexa I la prezenta propunere. [5] JO C [...], [...], p. [...]. [6] Regulamentul (CE) nr. 153/2002 al Consiliului din 21 ianuarie 2002 privind anumite proceduri de punere în aplicare a Acordului de stabilizare și de asociere dintre Comunitățile Europene și statele lor membre, pe de o parte, și Fosta Republică Iugoslavă a Macedoniei, pe de altă parte, precum și a Acordului interimar dintre Comunitatea Europeană și Fosta Republică Iugoslavă a Macedoniei (JO L 25, 29.1.2002, p. 16). [7] A se vedea anexa I. [8] Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671). [9] Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului Vamal al Uniunii (JO L 269, 10.10.2013, p. 1). [10] Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13). [11] Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (JO L 343, 22.12.2009, p. 51). [12] Regulamentul (CE) nr. 597/2009 al Consiliului din 11 iunie 2009 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (JO L 188, 18.7.2009, p. 93). [13] Regulamentul (CE) nr. 260/2009 al Consiliului din 26 februarie 2009 privind regimul comun aplicabil importurilor (JO L 84, 31.3.2009, p. 1). é ANEXA I Regulament abrogat şi lista modificărilor ulterioare Regulamentul (CE) nr. 153/2002 al Consiliului (JO L 25, 29.1.2002, p. 16) || || || Regulament (CE) nr. 3/2003 al Consiliului (JO L 1, 4.1.2003, p. 30) || || Regulamentul (UE) nr. 37/2014 al Parlamentului European şi al Consiliului (JO L 18, 21.1.2014, p. 1) || Numai punctul 8 din anexă ____________ ANEXA II Tabel De Corespondenţă Regulamentul (CE) nr. 153/2002 || Prezentul Regulament Articolul 1 || Articolul 1 Articolul 2 || Articolul 2 Articolul 4 || Articolul 3 Articolul 6 || Articolul 4 Articolul 7 || Articolul 5 Articolul 7a alineatul (1) || Articolul 6 alineatul (1) Articolul 7a alineatul (5) teza introductivă || Articolul 6 alineatul (2) teza introductivă Articolul 7a alineatul (5) prima liniuță || Articolul 6 alineatul (2) litera (a) Articolul 7a alineatul (5) a doua liniuță || Articolul 6 alineatul (2) litera (b) Articolul 7a alineatul (5) a treia liniuță || Articolul 6 alineatul (2) litera (c) Articolul 7a alineatul (5) a patra liniuță || Articolul 6 alineatul (2) litera (d) Articolul 7a alineatul (6) || Articolul 6 alineatul (3) Articolul 7a alineatul (10) || Articolul 6 alineatul (4) Articolul 7b || Articolul 7 Articolul 7c || Articolul 8 Articolul 7d || Articolul 9 Articolul 7e || Articolul 10 Articolul 7f alineatul(1) teza introductivă || Articolul 11 alineatul (1) teza introductivă Articolul 7f alineatul (1) prima liniuţă || Articolul 11 alineatul (1) litera (a) Articolul 7f alineatul (1), a doua liniuţă || Articolul 11 alineatul (1) litera (b) Articolul 7f alineatul (1) a treia liniuţă || Articolul 11 alineatul (1) litera (c) Articolul 7f alineatul (1) a patra liniuţă || Articolul 11 alineatul (1) litera (d) Articolul 7f alineatul (1) a cincea liniuţă || Articolul 11 alineatul (1) litera (e) Articolul 7f alineatul (2) primul paragraf teza introductivă || Articolul 11 alineatul (2) teza introductivă Articolul 7f alineatul (2) primul paragraf prima liniuță || Articolul 11 alineatul (2) primul paragraf litera (a) Articolul 7f alineatul (2) primul paragraf a doua liniuță || Articolul 11 alineatul (2) primul paragraf litera (b) Articolul 7f alineatul (2) al doilea paragraf teza introductivă || Articolul 11 alineatul (2) al doilea paragraf teza introductivă Articolul 7f alineatul (2) al doilea paragraf prima liniuță || Articolul 11 alineatul (2) al doilea paragraf litera (a) Articolul 7f alineatul (2) al doilea paragraf a doua liniuță || Articolul 11 alineatul (2) al doilea paragraf litera (b) Articolul 7f alineatul (3) || Articolul 11 alineatul (3) Articolul 7fa || Articolul 12 Articolul 7g || Articolul 13 __ || Articolul 14 Articolul 8 || Articolul 15 __ || Anexa I __ || Anexa II ____________